open-index/open-wikipedia-markdown huggingface dataset:
טקס פרסי האקדמיה הבריטית לקולנוע ה-15

**טקס [[פרס באפט"א לקולנוע|פרסי האקדמיה הבריטית לקולנוע]] ה-15** שמעניקה האקדמיה הבריטית לאמנויות הקולנוע והטלוויזיה, נערך בשנת 1962, בו הוענקו פרסים לסרטים הטובים ביותר של שנת 1961.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
** [[אדי פלסון]] ** 
** בלדה לחייל **
* עולמו של אפו
* *The Innocents*
* *The Long and the Short and the Tall*
* אנשי השקיעה
* קורטוב של דבש
* *The Hole*
* שריקה ברוח
* משפטי נירנברג
* רוקו ואחיו

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
** [[קורטוב של דבש (סרט)|קורטוב של דבש]] **
* *The Innocents*
* אנשי השקיעה
* *The Long and the Short and the Tall*
* שריקה ברוח

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[פול ניומן]] – [[אדי פלסון]] **
* ולדימיר איבשוב – בלדה לחייל
* אלברטו סורדי – הטוב באויבים
* מונטגומרי קליפט – משפטי נירנברג
* מקסימיליאן של – משפטי נירנברג
* סידני פואטייה – צימוק בשמש
* פיליפ לירוי – *The Hole*

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[פיטר פינץ']] – ג'וני מבקש אהבה **
* דירק בוגרד – קורבן

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** דורה בריאן – [[קורטוב של דבש (סרט)|קורטוב של דבש]] **
* דברה קר – אנשי השקיעה
* היילי מילס – שריקה ברוח

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[סופיה לורן]] – [[לה צ'וצ'ארה (סרט)|לה צ'וצ'ארה]]**
* פייפר לורי – אדי פלסון
* קלודיה מקניל – צימוק בשמש
* אנני ז'ירארדו – רוקו ואחיו
* ג'ין סיברג – עד כלות הנשימה

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** היום בו הוצת העולם – וולף מנקוביץ ו[[ואל גסט]] **
** [[קורטוב של דבש (סרט)|קורטוב של דבש]] – [[טוני ריצ'רדסון]] ושילה דלייני **

## קישורים חיצוניים

קטגוריה:טקסי פרס באפט"א
קטגוריה:1962 בממלכה המאוחדת
Cliché (Hush Hush)

**** (בעברית: **קלישאה (שקט שקט)**) הוא אלבום האולפן / מהדורה מחודשת של הזמרת הרומניה, אלכסנדרה סטאן. האלבום יצא לאור ב-2 באוקטובר 2013, על ידי חברת התקליטים מען. אלבום זה, הוא הוצאה מחודשת לאלבום הבכורה של סטאן, Saxobeats.

עם יציאתו, נכנס האלבום אל המקום ה-53 במצעד האלבומים שביפן.

## רקע והוצאה
אלבום האולפן השני של סטאן התעכב עקב בעיות פיזיות עם מנהלה לשעבר "מרסל פרודן". ביוני 2013, אושפזה אלכסנדרה בבית חולים, וההופעות שלה בוטלו. בעוד תחילה טען הצוות שלה כי הייתה מעורבת בתאונה, היא האשימה מאוחר יותר את מנהלה האישי, כי הכה אותה.

ב-18 ביוני, הגישה נגדו תלונה פלילית בטענה לסחיטה. לאחר מספר חודשים ב-10 באוקטובר, החליטה סטאן להוציא את האלבום, .

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלכסנדרה סטאן
קטגוריה:אלבומי הוצאה מחודשת
טומי נילסון

**טומי נילסון** (בשוודית: **Tommy Nilsson**; נולד ב-11 במרץ 1960) הוא זמר שוודי. ייצג את שוודיה באירוויזיון 1989.

## ביוגרפיה
נילסון נולד במחוז סטוקהולם, בסוף שנות השמונים הוא שר בלהקת המטאל "Horizont" והם הוציאו שני אלבומים.

במהלך הופעותיו מפיק צרפתי גילה אותו והוא חתם חוזה עם חברת מוזיקה צרפתית, ב-1981 יצא שירו "No Way No How" שהיה להיט בצרפת ומכר יותר ממיליון עותקים.

ב-1982 יצא האלבום הראשון שלו שנקרא על שמו.

מ-1985 ועד 1988 היה חבר בלהקת "Easy Action".

ב-אירוויזיון 1989 ייצג את שוודיה עם השיר "En dag" וסיים במקום רביעי.

ב-2007 שיחק את קפטן גאורג פון טראפ במחזמר צלילי המוזיקה בסטוקהולם, באותה שנה השתתף בשנית במלודיפסטיבלן.

הוא דובב בסדרות חתול בצמרת, באטמן: איש העטלף ובובספוג מכנסמרובע, הוא גם דיבב את ג'ון סמית בפוקהונטס.

## קישורים חיצוניים

* 

קטגוריה:זמרים שוודים
קטגוריה:נציגי שוודיה באירוויזיון
קטגוריה:משתתפי אירוויזיון 1989
קטגוריה:מדבבים שוודים
קטגוריה:משתתפי מלודיפסטיבלן 1989
קטגוריה:משתתפי מלודיפסטיבלן 2006
קטגוריה:משתתפי מלודיפסטיבלן 2007
קטגוריה:משתתפי מלודיפסטיבלן 2016
קטגוריה:שוודים שנולדו ב-1960
פאסו אוסקורו

**פאסו אוסקורו** (באיטלקית: **Passoscuro**, נכתב גם: **Passo Oscuro**) היא עיירה ופרציונה  השייכת לקומונה פיומיצ'ינו בעיר המטרופולין של רומא
"Metropolitan City of Rome Capital"  שבמחוז לאציו באיטליה, 5 ק"מ צפונית מפרג'נה לחופי הים הטירני.

בדצמבר 2014 אוכלוסיית "פאסו אוסקורו" מנתה 4,472 תושבים.

הבתים מאופיינים בבניה נמוכה, בני 1–2 קומות, חלק לא מבוטל מהבתים הם בתי נופש.

סצנת הסיום של הסרט האיטלקי לה דולצ'ה ויטה בבימוי פדריקו פליני צולם בחופי "פסו אוסקורו".

## היסטוריה
השם "פאסו אוסקורו", האיטלקי נגזר משביל ציד. השם מוזכר בפתק של האפיפיור בנדיקטוס השלושה עשר בשנת 1724. האזור נתרם לבית החולים hospital Pio Istituto di Santo Spirito ברומא על ידי משפחת Peretti, הבעלים של הטירה הסמוכה "Torre Pietra".

העיירה המודרנית הייתה מאוכלסת בשנות ה-20 של המאה ה-20 בעיקר על ידי דייגים, וההתפתחות נמשכה לאחר מלחמת העולם השנייה.
פותחו אתרי תיירות, עם מבקרים מרומא, כמו גם אתרי קמפינג.

**פאסו אוסקורו** הוא הצפוני ביותר של כל אתרי רחצה פיומיצ'ינו.

## תמונות

קובץ:Flug -Rom-Düsseldorf-Hamburg 2013 by-RaBoe 041.jpg | "פסו אוסקורו"
קובץ:Flug -Rom-Düsseldorf-Hamburg 2013 by-RaBoe 042.jpg | "פסו אוסקורו"
קובץ:Il nostro centro.jpg| מרכז רפואי בעיירה "פאסו אוסקורו"


## ראו גם
* פרג'נה
* טורימפייטרה

## קישורים חיצוניים

## הערות שוליים

קטגוריה:לאציו: יישובים
קטגוריה:איטליה: ערי חוף
לגונדה 2.6 ליטר

**לגונדה 2.6 ליטר** (באנגלית: **Lagonda 2.6-Litre**) היא מכונית סלון מתוצרת יצרנית רכבי היוקרה הבריטית **Aston Martin** , שם רשמי: **Aston Martin Lagonda Global Holdings plc ** אשר יוצרה בין השנים 1948–1953 בבריטניה.

## תצורות

* 4 דלתות סלון, 4-5 נוסעים.
* 2 דלתות קבריולה, 4 נוסעים.

### "לגונדה 2.6 ליטר"

* יוצרו 510 יחידות.
* מנוע קדמי 6 צילינדרים מתוצרת "Lagonda" מסוג "Lagonda straight-6 engine"  שפותח על ידי המהנדס "W. O. Bentley" .
* יחס כוח למשקל – 72.57 כ"ס ל-טון
* רדיוס סיבוב – 4.60 מטר.
* תאוצה בים 0–80 קמ"ש היא 12.7 שניות.
* תאוצה בין 0–97 קמ"ש היא 17.6 שניות.
* דגמי "לגונדה 2.6 ליטר" נבנו על ידי המהנדס "David Brown" .
* מחיר היחידה (דגם 4 דלתות סלון) בשנת 1948 עמד על 3,420 שטרלינג (כולל מיסוי, בבריטניה).

## תמונות

קובץ:Lagonda 2.6 litre.jpg | "לגונדה 2.6 ליטר"
קובץ:Lagonda 2,6 Litre.jpg | "לגונדה 2.6 ליטר"
קובץ:Lagonda 2.6 (1950) 001.jpg | "לגונדה 2.6 ליטר"
קובץ:Lagonda 2.6 (1950) 002.jpg | "לגונדה 2.6 ליטר"
קובץ:Lagonda 2-6litre DHC rear.jpg| "לגונדה 2.6 ליטר" קבריולה
קובץ: Lagonda 2.6 Litre Tickford 4 seater Sports Drophead Saloon (8669575752).jpg | "לגונדה 2.6 ליטר" קבריולה
קובץ:Lagonda 2.6 Litre Tickford 4 seater Sports Drophead Saloon (8668471299).jpg | "לגונדה 2.6 ליטר" קבריולה
קובץ:Lagonda 2.6 Litre Tickford 4 seater Sports Drophead Saloon (8668470031).jpg | "לגונדה 2.6 ליטר" קבריולה, שנת 1953


## ראו גם
* לגונדה LG6
* לגונדה 16/65
* לגונדה 16/80
* לגונדה 3 ליטר

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1948
קטגוריה:מכוניות בריטיות
2.6 ליטר
קריסטה סיגפרידס

**קריסטה סיגפרידס** (בפינית: **Krista Siegfrids**; נולדה ב-4 בדצמבר 1985) היא זמרת פינית. ייצגה את פינלנד באירוויזיון 2013.

## ביוגרפיה
ממוזער|257x257px|הנשיקה השנויה במחלוקת של סיגפרידס באירוויזיון 2013.
סיגפרידס נולדה בעיירה באוסטרובוטניה למשפחה דוברת שוודית.

ב-2009 החלה את הקריירה המוזיקלית שלה כחברה בלהקת "Daisy Jack" והסינגל הראשון שלהם "Perfect Crime" יצא בסוף 2011.

ב-2009 גם החלה להופיע במחזמר בתיאטרון השוודי של הלסינקי.

ב-2011 ניגשה לתוכנית The Voice הפינית אך הודחה בחצי הגמר.

ב-2013 השתתפה ב-Uuden Musiikin Kilpailu, האירוע לבחירת נציגות פינלנד לאירוויזיון והיא נבחרה למקום הראשון.

היא ייצגה את פינלנד באירוויזיון 2013 במאלמה עם השיר "Marry Me", הופעתה על הבמה כללה נשיקה עם אחת הרקדניות וזאת במטרה לקדם את החוקיות של נישואים חד מיניים בפינלנד. באירוויזיון עלתה לגמר ובגמר הייתה במקום ה-24.

ב-2013 יצא אלבומה הראשון הנקרא "Ding Dong!"

באירוויזיון 2015 הייתה מגישת הניקוד של פינלנד.

מ-2016 היא המנחה של "Uuden Musiikin Kilpailu"

## קישורים חיצוניים

* 

## הערות שוליים

קטגוריה:זמרות פיניות
קטגוריה:זמרות-יוצרות פיניות
קטגוריה:זמרות פופ פיניות
קטגוריה:משתתפי אירוויזיון 2013
קטגוריה:נציגי פינלנד באירוויזיון
קטגוריה:משתתפי The Voice
קטגוריה:משתתפי מלודיפסטיבלן 2016
קטגוריה:משתתפי מלודיפסטיבלן 2017
קטגוריה:פיניות שנולדו ב-1985
קטגוריה:פינים שנולדו ב-1985
וסילי איגנאטנקו

**וסילי איבאנוביץ' איגנאטנקו** (ברוסית: **Васи́лий Ива́нович Игнате́нко**; 13 במרץ 1961 – 13 במאי 1986) היה כבאי סובייטי, בין הקורבנות הראשונים באסון צ'רנוביל. מת מתסמונת קרינה חריפה.

ב-2006 קיבל את התואר "גיבור אוקראינה", התואר הגבוה ביותר במדינה.

## בתרבות
הסיפור של איגנאטנקו סופר לראשונה על ידי אשתו, לודמילה איגנאטנקו, בספר "קולות מצ'רנוביל" (Voices from Chernobyl), שנכתב על ידי סבטלנה אלכסייביץ'.

ב-2019 יצאה מיני-סדרה בת חמישה פרקים בשם "צ'רנוביל", המספרת על האסון שקרה ועל האירועים שהתרחשו לאחר מכן. את איגנאטנקו מגלם השחקן הבריטי אדם נגייטיס.

## קישורים חיצוניים

* 

## הערות שוליים

קטגוריה:אסון צ'רנוביל: אישים
קטגוריה:כבאים
קטגוריה:סובייטים
קטגוריה:מעוטרי עיטור הדגל האדום
קטגוריה:מעוטרי גיבור אוקראינה
קטגוריה:סובייטים שנולדו ב-1961
קטגוריה:סובייטים שנפטרו ב-1986
לגונדה V12

**לגונדה V12** (באנגלית: **Lagonda V12**) היא מכונית סלון אשר יוצרה על ידי יצרנית הרכב הבריטית **Lagonda** בין השנים 1938–1940.

סך הכול יוצרו 189 יחידות.

## תצורות "לגונדה V12"

* סלון - 4 דלתות.
* קבריולה - 2 דלתות.
* קופה - 2 דלתות (2+2 מושבים) (דגם: "Tourer").

## תמונות

קובץ:Paris - Bonhams 2014 - Lagonda V12 Drophead Coupé - 1939 - 001.jpg | "לגונדה V12" קבריולט שנת 1939
קובץ:Paris - Bonhams 2014 - Lagonda V12 Drophead Coupé - 1939 - 005.jpg | "לגונדה V12" קבריולט שנת 1939 - מבט לתא הנהג ולוח מחוונים
קובץ:Paris - Bonhams 2014 - Lagonda V12 Drophead Coupé - 1939 - 003.jpg | "לגונדה V12" קבריולט שנת 1939
קובץ:1940 Lagonda V12 DHC.jpg | "לגונדה V12" קבריולט שנת 1940


## ראו גם
* לגונדה 16/65
* לגונדה 16/80
* לגונדה 2.6 ליטר
* לגונדה 3 ליטר

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1938
קטגוריה:מכוניות בריטיות
V12
גוסטבו קואיאר

**גוסטבו לאונרדו קואיאר גאייגו** (בספרדית: **Gustavo Leonardo Cuéllar Gallego**) הוא כדורגלן קולומביאני המשחק בתפקיד הקשר האחורי בקבוצת אל-הילאל.

## קריירת מועדונים
### דפורטיבו קאלי
קואיאר החל את הקריירה שלו במחלקת הנוער של דפורטיבו קאלי ובשנת 2009 הועלה לקבוצה הבוגרת וערך את הבכורה. את שערו הראשון בבוגרים כבש בטורניר האפרטורה של 2013 במשחק מול אונסה קלדס. קואיאר כבש בדקה ה-85 ונתן לקבוצתו ניצחון 1–2 במחזור הראשון. למרות מספר הצעות שקיבל, כולל ממקסיקו ומאיטליה, העדיף קואיאר להישאר בדפורטיבו קאלי. תחת המאמן לאונל אלברס שהגיע, תפס קואיאר את מקומו בהרכב הראשון והיה מהמצטיינים בקבוצה שסיימה כסגנית ב-2013.

### ג'וניור ברנקייה
באמצע שנת 2014 עבר בהשאלה לאתלטיקו ג'וניור, אך ההתאקלמות שלו בקבוצה לא הייתה טובה. בדומה לחבריו לקבוצה, קואיאר לא הצליח על רמת משחק גבוהה וג'וניור נכשלה בכל הטורנירים ששיחקה. עם הגעתו של המאמן אלכסיס מנדוסה בשנת 2015, הפך קואיאר לאחד השחקנים החשובים בקבוצה והיה לשחקן הרכב קבוע. בזכות היכולת הטובה שגילה, מאמן הנבחרת, חוסה נסטור פקרמן, החליט לזמנו לקרת משחק הידידות מול  ובנוסף החלו שמועות על מעבר צפוי שלו אל מחוץ למדינה.

### פלמנגו
ב-20 בינואר 2016 עבר לקבוצת פלמנגו הברזילאית וערך את הבכורה ב-17 בפברואר מול אתלטיקו מיניירו. את שער הבכורה כבש ב-28 ביוני 2017 במשחק גביע מול סנטוס בניצחון 0–2. הפך לשחקן הרכב ואחד הבולטים בקבוצה שהגיעה ב-2017 לגמר הקופה סודאמריקנה.

## נבחרת לאומית
קואיאר עבר את כל נבחרות הנוער של קולומביה, החל מהנבחרת עד גיל 15, עד גיל 17 ועד גיל 20. השתתף ב-2009 במונדיאליטו עד גיל 17, כבש שני שערים ועזר לנבחרת לסיים במקום הרביעי.
לנבחרת הבוגרת הוא זומן לראשונה על ידי המאמן, חוסה נסטור פקרמן, ב-28 באוגוסט 2015 כהכנה למשחק מוקדמות מונדיאל 2018 מול . הבכורה הרשמית נערכה ב-29 במרץ 2016 גם כן באותה מסגרת, כאשר  גברה 1–3 על  בברנקייה. קואיאר נכנס בדקה ה-84 במקומו של סבסטיאן פרס. ב-14 במאי 2018 היה חלק מ-35 השחקנים שזומנו לקראת המונדיאל, אבל בסופו של דבר נופה לקראת בחירת הסגל הסופי. ב-30 במאי 2019 נכלל על ידי המאמן קרלוס קיירוש בסגל הסופי לקופה אמריקה 2019.

## תארים והישגים
**[[פלמנגו (כדורגל)|פלמנגו]]**
* אליפות הקריוקה (2017), (2019)
* גביע גואנברה (2018)
* גביע ריו דה ז'ניירו (2019)

**[[דפורטיבו קאלי]]**
* קופה קולומביה (2010)
* סופרליגה (2014)

**[[ג'וניור ברנקייה]]**
* קופה קולומביה (2015)

## קישורים חיצוניים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני דפורטיבו קאלי
קטגוריה:כדורגלני ג'וניור ברנקייה
קטגוריה:כדורגלני פלמנגו
קטגוריה:כדורגלני נבחרת קולומביה
קטגוריה:כדורגלני אל-הילאל
קטגוריה:ספורטאים זרים בברזיל
קטגוריה:ספורטאים זרים בערב הסעודית
קטגוריה:קולומביאנים שנולדו ב-1992
ג'וליאנה טסורו

ד"ר **ג'וליאנה טסורו** (**Giuliana Tesoro**; 1 ביוני 1921 – 29 בספטמבר 2002) הייתה כימאית יהודיה אמריקאית ממוצא איטלקי, אשר רשמה במהלך חייה יותר מ-125 פטנטים. היא היגרה לארצות הברית בשנת 1939 בזמן שלטונו של בניטו מוסוליני. רוב הפטנטים שלה שימשו את תעשיית הטקסטיל האמריקאית, אחד המפורסמים מביניהם הוא הסיב העמיד לאש.

## קורות חיים
ג'וליאנה קוואגלירי (Cavaglieri) נולדה ב-1921 בוונציה למשפחה יהודית. אביה, ג'ינו מארוני קוואגלירי, מת כשהיא הייתה בת 12 בלבד. לאחר סיום לימודיה, טסורו לא הורשתה ללמוד באקדמיה האיטלקית בגלל חוקי הגזע שהועברו במדינה. ב-1939 טסורו היגרה לארצות הברית כדי לרכוש חינוך אקדמי באוניברסיטת ייל. ב-1943 היא נישאה לוויקטור טסורו ואימצה את שמו. לזוג נולדו שני ילדים. היא יצאה לגמלאות בשנת 1996. טסורו נפטרה בגיל 81 בעיירה דובס פארי בניו יורק.

## אקדמיה
בשנת 1943, בהיותה בת עשרים ואחת בלבד, טסורו קיבלה דוקטורט בכימיה אורגנית. ב-1972 היא קיבלה עבודה כפרופסור אורחת ב-MIT, ולאחר ארבע שנות הוראה היא החליטה לעבוד בפקולטה כמרצה מן החוץ. בנוסף, היא עסקה במחקר באוניברסיטה עד 1982. לאחר מכן היא התמנתה לפרופסור במכון הפוליטכני של אוניברסיטת ניו יורק, שם היא עבדה עד 1996.

## תעשייה
לאחר שקיבלה את הדוקטורט שלה טסורו עבדה בחברת קלקו כימיקלים (Calco Chemical Company). ב-1944 היא קיבלה תפקיד כחוקרת כימית באוניקס אוילז אנד כימיקלז (Onyx Oil and Chemical Company). היא קודמה להיות ראשת המחלקה לסינתזה אורגנית ב-1946, עוזרת הנהלת מחקר ב-1955, ומנהלת שותפה ב-1957. לאחר מכן היא התמנתה לעוזרת הנהלת מחלקת מחקר אורגני בג'יי. פי. סטיבנס (). מאוחר יותר היא עבדה במכון לחקר טקסטיל במשך שנתיים. היא הייתה כימאית בכירה ומנהלת מחקר כימי בתעשיות ברלינגטון (Burlington Industries).

בתקופת עבודתה בתעשייה, טסורו רשמה מעל 125 פטנטים המסייעים לתעשיית הטקסטיל, ביניהם סיבים חסינים לאש, דרכים למניעת הצטברות חשמל סטטי ועוד. היא התמקדה במציאת רעיונות אשר ישפרו את תעשיית הטקסטיל וייעלו את דרכי היצור השונות.

## פרסים
* 1963 - פרס אולני של האגודה האמריקאית לכימאי טקסטיל וצובעים
* 1978 - פרס ההישג של אגודת המהנדסות.

## קישורים חיצוניים

## הערות שוליים

קטגוריה:כימאיות אמריקאיות
קטגוריה:כימאים יהודים אמריקאים
קטגוריה:מהגרות מאיטליה לארצות הברית
קטגוריה:מהגרים מאיטליה לארצות הברית
קטגוריה:בעלות תואר דוקטור מאוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:כימאים יהודים איטלקים
קטגוריה:נשים זוכות פרסים: מדע וטכנולוגיה
קטגוריה:ממציאות אמריקאיות
קטגוריה:ממציאים יהודים אמריקאים
קטגוריה:כימאים אורגניים
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2002
קטגוריה:אמריקאים שנפטרו ב-2002
אליס גולסן

**אליס גולסן** (גולדשטיין) היא פיזיקאית יהודייה מומרת, שפעלה בגרמניה בתקופה שבין שתי מלחמות העולם. מחקריה תרמו לפיתוח מכניקת הקוונטים המודרנית.

## ביוגרפיה
אליס גולסן נולדה בשנת 1889 בעיר ויסבאדן שבגרמניה, בשם אליס גולדשטיין. משפחתה הייתה משפחה יהודית חילונית. היא הצטיינה תמיד בלימודיה, והתעניינה במיוחד במתמטיקה. בשנת 1909 החלה ללמוד רפואה באוניברסיטת ברלין. היא סבלה בלימודי האנטומיה, ולאחר זמן מה היא פרשה מאוניברסיטת ברלין על מנת ללמוד מתמטיקה ומדעים מדויקים, בהם התעניינה מאז ומתמיד, באוניברסיטת היידלברג. ב-1915 היא סיימה את לימודיה בהיידלברג, והשלימה גם תעודת הוראה. היא עבדה כחלק מצוות ההוראה באוניברסיטה עד סוף מלחמת העולם הראשונה. במהלך השנים הללו היא נטבלה כפרוטסטנטית ושנתה את שמה לאליס גולסן. ייתכן מאוד שהשינוי נעשה על מנת להימנע מאפליה על רקע מוצאה היהודי.

ב-1920 עברה לאוניברסיטת פרנקפורט, שם עשתה דוקטורט בפיזיקה בהנחיית פרופסור ריצ'רד וואכסמות'  ופרופסור וולטר גרלך . עבודת הדוקטורט שלה, שעסקה במדידת לחץ-אור, דרשה דיוק רב. אליס ערכה את המדידות בלילות, על מנת להימנע מהפרעות שנגרמו בשעות היום ממעבר הרכבות. במהלך היום היא לימדה. סביב 1920 שברה אליס את קרסולה. השבר לא החלים סופית מעולם ואליס נשארה צולעת כל חייה.

לאחר שהשלימה את עבודת הדוקטורט שלה גולסן המשיכה לגור בפרנקפורט, וככל הנראה המשיכה לעבוד במחקר ובהוראה, אם כי לא נמצאו מסמכים המוכיחים זאת. בתקופה בה גרה גולסן בפרנקפורט היא התגוררה בדירה עם ארבע שותפות. הן חיו בשיתוף כלכלי, ולאחר שאחת משותפותיה ירשה סכום כסף גדול הן עברו לנוי איזנברג , פרוור של פרנקפורט, וקנו מכונית. אליס למדה נהיגה והפכה לנהגת הקבוצה. באותם ימים היה נדיר שכמה נשים יגורו יחד, ונדיר לא פחות שאישה תנהג במכונית.

בשנת 1937 אליס גולסן ניהלה רומן עם רודולף בינגל , שהיה אז המורה הפרטי של אחיה הצעיר ובכיר בחברת סימנס. ב-1938, עם התחזקות השלטון הנאצי והאנטישמיות בגרמניה, פוטרה אליס מעבודתה והחליטה לברוח מגרמניה. היא הגיעה לאנגליה שם עבדה למחייתה כעוזרת אצל משפחה מקנט. בינגל הבטיח שיבוא אחריה לאחר שיתגרש מאשתו, אך הוא מעולם לא עשה זאת. כאשר היא הבינה שבינגל לא עומד להגיע היא התאבדה בטביעה בנהר התמזה.

## מחקר בפיזיקה
מחקרה החשוב ביותר היה עבודתה בתחום מדידת לחץ האור. המחקר היווה את עבודת הדוקטורט של אליס, ופורסם גם כמאמר בכתב העת Annalen der Physik. זו הייתה המדידה המדויקת הראשונה של לחץ האור, שקיומו הוכח בשנת 1900 על ידי פיוטר לבדב. הניסוי היה מהראשונים בתחום, ועזר לפתח את מכניקת הקוונטים המודרנית. ידוע שערכה מחקרים נוספים, בעיקר בתחום האופטיקה, אך הם לא נמצאו. ייתכן גם שחלקים מעבודותיו של פרופסור וולטר גרלך באותן שנים הם למעשה עבודתה של גולסן, אך אין לכך הוכחות.

## ראו גם
*אפקט מטילדה

## קישורים חיצוניים

## הערות שוליים

קטגוריה:בוגרות אוניברסיטת היידלברג
קטגוריה:בוגרי אוניברסיטת היידלברג
קטגוריה:פיזיקאים יהודים גרמנים
קטגוריה:יהודים מומרים גרמנים
קטגוריה:מתאבדים: מדענים
קטגוריה:יהודיות שהתנצרו
קטגוריה:פיזיקאיות גרמניות
קטגוריה:ילידות 1889
קטגוריה:מתאבדות גרמניות
עודד שוב

**עודד שוב** (נולד בשנת 1969) הוא מוזיקאי, גיטריסט קלאסי ישראלי.

## ביוגרפיה
עודד שוב נולד וגדל במושב גני עם אחיו הם: עמוס שוב (1967-2015), יעל שוב, ומורן שוב. הוא סיים תואר ראשון בהצטיינות בבית הספר למוזיקה ע"ש בוכמן-מהטה שבאוניברסיטת תל אביב (1998), ולמד לתואר שני מ-2004 בקונסרבטוריון למוזיקה בסן פרנסיסקו . תלמידם של יהודה שרייר, יוסי ירושלמי, ומאסטרו וולפגנג לנדלה  באקדמיה למוסיקה שבקאסל בגרמניה.

## קריירה מוזיקלית
שוב מופיע בקונצרטים, ברסיטלים ובמופעים כסולן ובמסגרת הרכבים שונים. הוא ניגן כסולן עם התזמורת הקאמרית הישראלית בביצוע ה"פנטזיה לבן אצולה" של רודריגו בניצוחו של ירון גוטפריד בפסטיבל הגיטרה בתל אביב, ובביצוע "קונסיירטו דה ארנחואס" של רודריגו במסגרת פסטיבל אילת למוזיקה קאמרית. ניגן עם התזמורת הפילהרמונית הישראלית; התזמורת הסימפונית ירושלים; האופרה הישראלית החדשה; מקהלת קולגיום תל אביב עם המנצח ישי שטקלר; האנסמבל הקולי החדש עם יובל בן עוזר; רביעיית כרמל, ועוד.

שוב הוא חבר קבוע בהרכב לביצוע מוזיקה חדישה "מודאליוס" עם הזמרת אתי בן-זקן והמלחין איתן שטיינברג.
הוא הופיע עם המוזיקאים רבים, ביניהם החלילנים מיכאל מלצר, שריג סלע וענבר סולומון; הצ'לנים עירא גבעול, דנה וקסמן ואורית מסר; הכנר עופר פלק, הוויולנית רונה שוב תוויאור, נגן הקונטרבס טל פדר, נגן כלי ההקשה אמנון יואל, ונגנית הקלרינט אורית אורבך. שוב משתף פעולה גם עם גיטריסטים אחרים. הוא ניגן בדואו גיטרות עם יורם זרביב, הופיע עם הגיטריסט חנן פיינשטיין בשידור חי בתוכנית "צעירים במרכז" בקול המוסיקה, ובדואו עם הגיטריסט יהודה שרייר בתוכנית הטלוויזיה "שיחה בעשר אצבעות" של אריה ורדי. עוד הוא ניגן עם רביעיית "דינמיקה" ונגן המנדולינה שמואל אלבז והזמרות ברכה קול ואורית שילוח.
שוב מרבה להופיע עם זמרות, ביניהן שרון רוסטורף-זמיר, ברכה קול, יסמין נבות, סיון רותם, והדס פארן.
בין המלחינים שאיתם עבד נכללים אהרון חרל"פ, דלית רייך, יואב קלי, ויוסף ברדנשווילי. חלקם אף הקדישו לו יצירות.

### עיבודים
שוב הוסיף לרפרטואר הגיטרה עיבודים רבים ליצירותיהם של מלחינים קלאסיים כמו שוברט, מנדלסון, דבוז'אק, ראוול, פורה, ביזה, סן-סנס, באך, פרסל, הנדל, דה פאיה, לורקה, סרסטה ובארטוק. לצד אלה הוא עיבד גם יצירות של מלחינים מתחומים אחרים כמו ז'אק ברל, מרסדס סוסה, קרלוס גרדל, אנדרו לויד ובר וגם רומנסות רוסיות, שירי לאדינו, מוזיקה ישראלית ועוד.

## פרסים ומענקים
שוב זכה במקום השני בתחרות הבינלאומית לגיטרה בוולוס – יוון (1996), ובמקום הראשון בתחרות הגיטרה הראשונה לזכרה של אריאן אלדור-ירושלמי באקדמיה למוסיקה בירושלים (1999).

זוכה מלגות קרן שרת במשך 12 שנים ברציפות.

## דיסקים
* 2011 - Solo Guitar - יצירות נבחרות של מלחינים מספרד ודרום אמריקה.
* 2011 - I Love My Love - עם הזמרת אתי בן-זקן.
* שלושה דיסקים עם הרכב "מודאליוס".

## קישורים חיצוניים
* 

קטגוריה:מוזיקאים ישראלים
קטגוריה:גיטריסטים ישראלים
קטגוריה:בוגרי אוניברסיטת תל אביב: מוזיקה
קטגוריה:גני עם: אישים
קטגוריה:משפחת שוב
קטגוריה:ישראלים שנולדו ב-1969
מדד ה-IPC

**מדד ה-IPC**, סיווג משולב לרמות ביטחון תזונתי (אנגלית: Integrated Food Security Phase Classification) הוא מדד בין-לאומי המשמש לקביעת מצב הביטחון התזונתי במדינות ואזורים גאוגרפיים. הארגון האחראי על יישום ופיתוח המדד הוא האומות המאוחדות.

מדד IPC הוא נקודת ציון במאבק ברעב. המדד הוא סולם בן חמישה השלבים, המקובל על ידי הקהילה הבין-לאומית ומספק סטנדרטים משותפים לסיווג חומרת חוסר הביטחון התזונתי. הוא מתבסס על סטנדרטים ושפה משותפים ומסייע לממשלות ולשחקנים הומניטריים אחרים להבין במהירות את חומרת חוסר הביטחון התזונתי ולנקוט פעולה.

## רקע ושיטות מיון קודמות
שיטת ה-IPC פותחה בשנת 2004 על ידי ארגון המזון והחקלאות של האו"ם (FAO), תוך מחשבה שתיושם בסומליה. על מנת להגדיל את מידת ההשפעה של השיטה ולהתאימה למדינות נוספות, חברו לארגון המזון והחקלאות 15 ארגונים וסוכונויות ובניהם: תוכנית המזון העולמית, הסוכנות האמריקנית לפיתוח בין-לאומי, , הנציבות האירופית, יוניסף, הבנק העולמי ועוד.

קיימות שיטות מיון נוספות לרעב. מרביתן מבוססות על ניסיונות לאתר קשיים ספציפיים בקרב מדינה כלשהי, כגון זמינות המזון, ערכו התזונתי, קונפליקטים פנימיים וחיצוניים עמם המדינה מתמודדת ומנגנוני התמודדות. שיטות אלו מצליחות לאבחן ולאתר משתנים ספציפיים באחוזי הצלחה שונים, אך לעיתים אינן מצליחות לראות את היחסים המורכבים בין המשתנים השונים. על רקע קושי זה, פותחה שיטת ה-IPC.

## יישום והשפעה
כיום, מעל ל-40 מדינות ברחבי העולם אימצו את שיטת המיון של ה-IPC. ביניהן ניתן למצוא את: אפגניסטן, בנגלדש, נפאל, פקיסטן, הפיליפינים, טג'יקיסטן, אל סלוודור, האיטי, הונדורס, בורונדי, הרפובליקה המרכז-אפריקאית, הרפובליקה הדמוקרטית של קונגו, ג'יבוטי, קניה, סומליה, דרום סודאן, סודאן, אוגנדה, תימן, לסוטו, מלאווי, מוזמביק, מדגסקר, אסוואטיני, זימבבואה ועוד.

לפי מדד ה-IPC, נכון לתחילת 2024 כחצי מיליון תושבים סובלים מרעב (שלב 5) בעזה; כמעט 24 מיליון אנשים סובלים ממצב חירום הומניטרי (שלב 4) בעיקר במדינות אפגניסטן, הרפובליקה הדמוקרטית של קונגו, האיטי, פקיסטן, עזה, דרום סודאן, ותימן. כמעט 133.5 אנשים ממשבר תזונה ומחייה ממשי (שלב 3) ברחבי העולם. אבחון רמת הביטחון התזונתי מסייעת בהגשת סיוע הומניטרי. כל למשל, פעילות ה-IPC באפגניסטן, בה ניתנה עזרה הומניטרית למעל ל-700,000 אנשים במצוקה. במדינות אחרות, דוגמת סומליה, התערבות ה-IPC הצליחה לשפר את מצבם הכלכלי ולצמצם את העוני. השיטה משפיעה הן על המדינות עצמן, הן על ארגונים הומניטריים בין-לאומיים.

## שיטה
ה-IPC מסווג כל מדינה או אזור גאוגרפי לאחד מחמשת שלבי הרעב: ביטחון תזונתי יחסי ((Generally Food Secure (שלבים 1a ו-1b), חוסר ביטחון תזונתי גבולי (Moderately / Borderline Food Insecure) (שלב 2), משבר מזון ומחייה חמור (Acute Food and Livelihood Crisis) (שלב 3), מצב חירום הומניטרי (Humanitarian Emergency) (שלב 4), רעב/ קטסטרופה הומניטרית (Famine / Humanitarian Catastrophe) (שלב 5).

בין הגורמים המשפיעים על סיווג ה-IPC, ניתן למנות את אחוז התמותה מתת-תזונה: במדינות בשלב 1a ו-1b, אחוז התמותה מתת-תזונה אינו עולה על 3%, במדינות בשלב 2, אחוז התמותה הוא בין 3% ל-10%, בשלב 3 – בין 10% ל-15%, בשלב 4 – מעל ל-15%, בשלב 5 – מעל ל-30%. בין הגורמים הנוספים נמצאים מגפות וסבירות לאסונות טבע, נגישות למזון ולמים, ביטחון אזרחי, אסטרטגיות התמודדות עם רעב, ועוד.

### שלבים ברמת הביטחון התזונתי ברמת המשפחה

### שלבים ברמת הביטחון התזונתי ברמת אזור/מדינה

## לקריאה נוספת

* 


## הערות שוליים

קטגוריה:מזון
אמיל גאלה (רופא עיניים)

**אמיל גאלא** (במקור **גליק**, בהונגרית: **Galla Emil**; אוסייק, 22 בנובמבר 1909 – בודפשט, 28 ביוני 1959)  היה דוקטור לרפואה יהודי-הונגרי, רופא עיניים, קולונל רופא בצבא ההונגרי. גאלה היה ממניחי היסודות של רפואת העיניים בצבא ההונגרי בכלל ובחיל האוויר ההונגרי בפרט.

## קורות חיים
אמיל גליק נולד במשפחה יהודית, בנם של לאיוש גליק ושל אילונה פְלֶש. הוא השלים את לימודיו האקדמיים באוניברסיטת ארז'בט בעיר פץ', שם קיבל את התואר דוקטור לרפואה ב-1933 (בתקופה זו בממלכת הונגריה היה קשה ליהודים להתקבל לאוניברסיטאות, במיוחד לרפואה ובמיוחד בבודפשט הבירה, בגלל החוק המפלה שחוקק נגד היהודים ב-1920, הנומרוס קלאוזוס). לאחר מכן עבד שלוש שנים עם הפרופסור היהודי אמיל גרוס ומשנת 1936 עבד במחלקת רפואת עיניים של בית החולים ברחוב סאבולץ', בית החולים היהודי של הקהילה היהודית של פשט שנקרא היום המרכז הרפואי הלאומי.

ב-1944 גורש למחנות ריכוז גרמנים בגלל מוצאו היהודי. הוא שרד, חזר הביתה ב-1945 והצטרף למפלגת הקומוניסטים של הונגריה (KMP). בשנים 1945–1947 היה פעיל באיגוד המקצועי הרפואי והבריאותי. בין 1947 ל - 1949 הוא היה רופא ומרצה במרפאת עיניים מס' 1 של אוניברסיטת בבודפשט. הוא הוזמן לארגן את השירות הרפואי בחיל האוויר ההונגרי. משנת 1949 עבד בשירות הרפואה האווירית של משרד ההגנה ההונגרי. מ-1951 עד 1957 גאלא היה גם מפקד בית החולים של חיל האוויר ההונגרי בדרך דיאלי (Gyáli út). הוא היה גם רופא העיניים הראשי של צבא העם ההונגרי בדרגת קולונל. עסק בעיקר באופטיקה של העיניים, וכן ביצע עבודה מדעית יסודית בתחום רפואת התעופה הקשורה לעיניים. נפטר בגיל 49.

אשתו הייתה קלרה מולנאר, ילידת בודפשט ב-25 במאי 1913, בתם של ג'ז'ה מולנאר ושל יולאן ברוק, לה נישא ב-10 בינואר 1939 בבודפשט. בעת נישואיו אביו כבר לא היה בחיים.

## עבודותיו העיקריות
* רפואת תעופה (עם מחברים משותפים, בודפשט, 1956)
* אסטרונאוטיקה (עם מחברים משותפים, בודפשט, 1957)

## פרסים והכרות
* פרס הרופא הדגול (1956)

## לקריאה נוספת
* אמיל גאלה (16 באוגוסט 1959) שבועון רפואי, כרך 100, גיליון 33, עמ' 1202.
* אישטוואן גרוס: אמיל גאלה (1 בספטמבר 1959) רפואת עיניים, כרך 96, גיליון 3, עמ' 145.
* Magyar életrajzi lexikon כרך א' (לקסיקון ביוגרפי הונגרי. עורכת ראשית אגנש קניירש).
* Magyar orvoséletrajzi lexikon. (לקסיקון ביוגרפי הונגרי רפואי) 

## קישורים חיצוניים
* אמיל גאלא באתר Arcanum
* ספרו רפואת תעופה (Dr. Galla Emil (szerk.): Repülőorvostan)
## הערות שוליים

קטגוריה:רופאים יהודים הונגרים
קטגוריה:רופאי עיניים יהודים הונגרים
קטגוריה:בוגרי אוניברסיטת פץ'
קטגוריה:אסירים במחנות ריכוז
קטגוריה:רופאים צבאיים יהודים
קטגוריה:יהודים בצבא ההונגרי
קטגוריה:ניצולי השואה: הונגריה
קטגוריה:הונגרים שנולדו ב-1909
קטגוריה:הונגרים שנפטרו ב-1959
טורימפייטרה

[ממוזער|310px| [קומונה (איטליה)|קומונה פיומיצ'ינו]]
**טורימפייטרה** (באיטלקית: **Torrimpietra**) היא עיירה ופרציונה  השייכת לקומונה פיומיצ'ינו בעיר המטרופולין של רומא
"Metropolitan City of Rome Capital"  במחוז לאציו באיטליה, לחופי הים הטירני

## טורימפייטרה
טורימפייטרה הייתה האזור הארבעים ושישה של רומא ברובע אגרו , מסומן ב-"Z. XLVI", שהוקם על ידי החלטה עירונית מיום 13 בספטמבר 1961.

בהמשך בעקבות הקמת קומונת פיומיצ'ינו האוטונומית, באמצעות חוק אזורי מס' 25 מ-6 במארס 1992, "טורימפייטרה" הפכה לחלק ממנה.

טורימפייטרה ידועה בשם "מבצר טורה בפייטרה"  שנבנה ב-המאה ה-13

## כלכלה
עד סוף שנות התשעים של המאה העשרים, הכלכלה העירונית, לרבות גידול הבקר, הייתה קשורה בעיקר לחברה המקומית, שנקראה "טורה בפייטרה" (Torre in Pietra), שהפיקה חלב ויוגורט, שהיו שייכים פעם לבעלי הקרקעות.

הייצור של יין במרתף הטירה ההיסטורי "מבצר טורה בפייטרה"  עדיין פעיל

### כנסיות ב"טורימפייטרה"
* כנסיית סנט'אנטוניו אבטה (Chiesa di Sant'Antonio Abate)
* כנסיית סן פייטרו (Chiesa di San Pietro)
* כנסיית הרחמים (Chiesa della Misericordia)

## ראו גם
* פרג'נה
* פאסו אוסקורו

## קישורים חיצוניים

## הערות שוליים

קטגוריה:לאציו: יישובים
קטגוריה:איטליה: ערי חוף
איוואן גולונוב

**איוואן ולנטינוביץ' גולונוב** (ברוסית: **Ива́н Валенти́нович Голуно́в**; נולד ב-19 בינואר 1983) הוא עיתונאי רוסי, חושף שחיתויות הכותב באתר Meduza.

גולונוב פרסם מספר פרשיות שחיתות ברוסיה הנוגעות לאנשי השלטון ברוסיה. בשל כך זכה להוקרה עם הזכייה בפרס "רדקולגיה" באוקטובר 2017 ובאוגוסט 2018.

זכה לפרסום נרחב החל מיוני 2019 לאחר שנעצר על ידי משטרת רוסיה והואשם באחזקת סמים, כאשר התקשורת ברוסיה ואנשי תרבות ידועים הביעו פקפוק רב בנכונות האישומים וטענו כי הממשל הפדרלי תפר לו תיק בניסיון להשתיקו.

## ביוגרפיה
איוואן גולונוב נולד במוסקבה בינואר 1983. בשנות ה-90 של המאה ה-20 עבד בעיתון העצמאי "נובאיה גאזטה" ולאחר מכן עבד במגזין "אפישה", שם כתב מדריך טיולים על מחוז מוסקבה.

הוא עבד במערכות העיתונים של "ודומוסטי" (2003—2005, 2008—2009), פורבס רוסיה (2005—2008), באתר Slon.Ru (2009—2014), בעיתון RBK (משנת 2014) ובערוץ גשם (2012—2013).

משנת 2016 עובד באתר Meduza.

## מעצרו ושחרורו
ממוזער|גולונוב באולם המשפט. 8 ביוני 2019.
ב-6 ביוני 2019 גולונוב נעצר על ידי משטרת מוסקבה באשמת אחזקת סמים. במהלך פשיטה על ביתו השוטרים גילו, על פי טענת המשטרה, שלוש חבילות של חומר לא חוקי. בתהליך החקירה נטען שנמצאו 5 גרמים של קוקאין וגולונוב הואשם בייצור לא חוקי ואחזקת סמים. הוא נשלח למעצר בית של חודשיים. גולונוב כפר באישומים וטען שמנסים לתפור לו תיק בשל אופי עבודתו בעיתונות החוקרת שחיתות שלטונית.

גולונוב זכה לתמיכה רחבה מפתיעה מאנשי התרבות והתקשורת ברוסיה והעיתונים המובילים במדינה, גם כאלה שעבד בהם בעבר, תמכו בו באופן פומבי. כך גם במהלך פסטיבל הקולנוע קינוטאבר, דיבר יו"ר חבר השופטים בפסטיבל קונסטנטין חבנסקי והביע דאגתו ממצב חופש הדיבור במדינה ואמר כי "היום מנסים לכלוא עיתונאי אחד לא נוח, שמנסה לומר אמת. אם זה יצליח, אז, חבריי היקרים, מחר הפסטיבל הנהדר הזה עלול להפוך ללא נוח גם כן... מאותה סיבה בדיוק ולכן עלינו להיות מאוחדים." דבריו זכו לתשואות רבות בקרב באי הפסטיבל, המהווים את אנשי התרבות והקולנוע של רוסיה.

בין אם בעקבות ההתעוררות הציבורית ובין אם מסיבה אחרת, ב-11 ביוני 2019 פורסם כי הוא שוחרר ממאסר לאחר שכל האשמות נגדו הוסרו. לדברי מפקד משטרת מוסקבה, ולדימיר קולוקולצב, המחלקה לחקירות שוטרים תחקור את השוטרים שעצרו את העיתונאי באשמת תפירת תיק.

## קישורים חיצוניים

* 

## הערות שוליים

קטגוריה:רוסיה: פוליטיקה
קטגוריה:עיתונאים רוסים
קטגוריה:חושפי שחיתויות ברוסיה
קטגוריה:2019 ברוסיה
קטגוריה:רוסים שנולדו ב-1983
ציר זמן של תגליות בתחום פיזיקת חלקיקים

**ציר הזמן של תגליות בפיזיקת [[חלקיק תת-אטומי|חלקיקים תת-אטומיים]]** כולל בתוכו את גילויים של כל החלקיקים היסודיים אשר כיום פיזיקאים מאמינים כי הם לא מורכבים מחלקיקים אחרים (בלתי ניתנים לחלוקה). ציר זמן זה כולל גם את גילויים של חלקיקים מרוכבים ואנטי-חלקיקים שגילויים הוא בעלי חשיבות היסטורית מיוחדת.

הקריטריונים המדויקים עבורם נקבע אילו חלקיקים כלולים בציר זמן זה הם:
*חלקיקים יסודיים השייכים למודל הסטנדרטי של פיזיקת החלקיקים אשר נצפו עד כה. המודל הסטנדרטי הוא המודל הכוללני ביותר של התנהגות חלקיקים. כל החלקיקים הכלולים במודל הסטנדרטי, כולל הבוזון היגס אומתו. כל חלקיק אחר שנצפה בנוי משניים או יותר חלקיקים מן המודל הסטנדרטי.
*אנטי-חלקיקים אשר הם בעלי חשיבות היסטורית בהתפתחותה של פיזיקת החלקיקים, בייחוד החלקיקים פוזיטרון ואנטי-פרוטון. גילויים של חלקיקים אלו, העשויים מאנטי חומר, דרשו שימוש בשיטות ניסוי וחקר שונות מאוד מן החלקיקים הרגילים שלהם, שעשויים מחומר. גילוי חלקיקים אלו סיפק הוכחה לכך שלכל חלקיק קיים אנטי חלקיק, רעיון מרכזי בתורת השדות הקוונטית אשר מהווה את התשתית המתמטית המודרנית לפיזיקת החלקיקים. בתגליות המאוחרות יותר, חלקיקים חדשים וכן האנטי-חלקיקים שלהם התגלו יחדיו.
*חלקיקים מרוכבים, אשר היו החלקיקים הראשונים שהתגלו והם מכילים מרכיב יסודי מסוים, או שגילויים היה קריטי להבנת פיזיקת החלקיקים.

## הערות שוליים

קטגוריה:פיזיקת חלקיקים
קטגוריה:היסטוריה של הפיזיקה
קטגוריה:צירי זמן
עונת 2019/2020 בליגת העל בכדורסל

**עונת 2019/2020 ב[[ליגת העל בכדורסל]]** היא העונה ה-66 של התחרות הארצית הבכירה לכדורסל בישראל וה-20 של ליגת העל. מספר הקבוצות הוא 12. על ניצחון במשחק מוענקות שתי נקודות ונקודה בודדת מוענקת על הפסד.

ב-13 במרץ 2020 הופסקה העונה בעקבות התפרצות נגיף הקורונה בישראל.

ב-8 במאי 2020 מנהלת ליגת העל בכדורסל החליטה על חידוש הליגה ב-21 ביוני ועל שינוי בשיטת המשחקים עד לסיום העונה.

## קבוצות

ליגת העל בעונה זו כוללת 12 קבוצות, 11 ששיחקו בליגה ב-2018/19, ומכבי חיפה שהעפילה בסיום העונה שעברה מהליגה הלאומית.

## צוות ונותני חסות

## טבלת הליגה

### הבית העליון

### הבית התחתון

## פלייאוף
4 קבוצות בבית העליון ו-4 הראשונות בבית התחתון יתמודדו בסדרות לפי דירוגן בסיום העונה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון והשלישי (במידת הצורך). המדורגת נמוך יותר תארח את המשחק השני.

## פיינל פור

## במפעלים האירופים

*היורוליג, היורוקאפ והיורופקאפ לא הגיעו לסיומם עקב מגפת הקורנה.

## משחק הגמר

## פרסים
### מצטיין המחזור

### פרסים חודשיים
#### מצטיין החודש

#### השחקן הישראלי של החודש

#### מאמן החודש

## ראו גם
* גביע המדינה 2019/2020
* גביע ווינר 2019

## קישורים חיצוניים
* 
* מידע מאתר מנהלת הליגה

## הערות שוליים

קטגוריה:2019 בישראל: כדורסל
קטגוריה:2020 בישראל: כדורסל
קטגוריה:עונות בליגה העליונה בכדורסל בישראל
קטגוריה:תחרויות כדורסל ב-2019
קטגוריה:תחרויות כדורסל ב-2020
סטן מייזק

**סטנלי "סטן" מייזק** (באנגלית: **Stanley "Stan" Miasek**; 8 באוגוסט 1924 – 18 באוקטובר 1989) היה כדורסלן אמריקאי, אשר שיחק בליגות ה-BAA וה-NBA בין השנים 1946–1953. ממוצעיו הכוללים לאורך הקריירה הם 10.6 נקודות, 7.6 ריבאונדים ו-1.4 אסיסטים למשחק.

## קריירת משחק
בשנת 1946, לאחר שחרורו מהשירות בצבא ארצות הברית, הצטרף לקבוצת דטרויט פלקונס לקראת עונת הבכורה של ליגת ה-BAA (לימים ה-NBA). בעונתו הראשונה הוביל את קלעי דטרויט עם 14.9 נקודות בממוצע למשחק (הנתון הרביעי בגובהו בליגה), ונבחר לחמישיית העונה. בסיום אותה עונה התפרק מועדון הפלקונס, וב"דראפט הפיזור" של שחקניה נלקח מייזק על ידי שיקגו סטאגס. ב-3 עונותיו בשיקגו שיתף פעולה עם מקס זסלופסקי ואנדי פיליפ, וקלע 9.6 נקודות בממוצע למשחק. בסיום עונת  נבחר לחמישייה השנייה של העונה.

בעונת 1950/1951 שיחק בקבוצות "סנט פול לייטס" ו"לואיוויל אלמנייטס" מ"ליגת הכדורסל המקצועית הלאומית" (NPBL), ובעונה העוקבת חזר ל-NBA כשחתם בבולטימור בולטס. לאחר כעונה וחצי הועבר בטרייד למילווקי הוקס, ובסיום עונת  פרש ממשחק, בגיל 29.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלנים אמריקאים
קטגוריה:ניו יורק: כדורסלנים
כדורסלני בולטימור בולטס
קטגוריה:כדורסלני מילווקי הוקס
קטגוריה:כדורסלני שיקגו סטאגס
קטגוריה:אמריקאים שנולדו ב-1924
קטגוריה:אמריקאים שנפטרו ב-1989
אברהם תורי

**אברהם תורי** (נולד בשם **אברהם גולוב** ב-10 בדצמבר 1909 בלזדיי שבליטא; נפטר בתל אביב ב-24 בפברואר 2002) היה עורך דין וספורטאי יהודי ליטאי, ממשתתפי הקונגרס הציוני העולמי והמכביה הראשונה. מזכיר ה"אלטסטנראט" של גטו קובנה במלחמת העולם השנייה ועד כנגד פושעי מלחמה נאצים לאחריה. מנהל משרד המוסד לעליה ב' ברומא.

## קורות חיים
### נעורים
מעיר הולדתו עברה משפחת גולוב למריאמפולה ומשם לקובנה. תורי חבר תנועת הנוער הציוני, וספורטאי מצטיין. בשנת 1932 ביקר במכביה הראשונה בארץ ישראל כמדריך מתעמלים מליטא. הוא למד משפטים בארצות הברית ואת לימודיו סיים בליטא. את עבודת הגמר עשה אצל פרופסור שמעון ביאלצקין, משפטן יהודי ידוע. עם הסמכתו לליטא עבד כעורך דין והיה פעיל ציוני. ב-1939 השתתף בקונגרס הציוני בז'נבה מטעם הציונים הכלליים מליטא. כשכבשה ברית המועצות את ליטא, בקיץ 1940, עם כיבוש ליטא על ידי ברית המועצות, נאלץ תורי לחדול מפעילותו הציונית ועבר לקובנה. בהיותו שם ייצג את הציונים הכלליים בוועד הארצי לעזרת פליטים מפולין.

### בתקופת השואה
בקיץ 1941, עם הפלישה הגרמנית לברית המועצות, החל תורי לכתוב יומן. עם הקמת גטו קובנה מונה תורי להיות פקיד באלטסטנראט ובמאי 1942 הפך למזכיר ובעל השפעה רבה בגטו. ביומנו תיעד את החיים בגטו, גירושים לעבודות כפייה, אקציות בגטו ומצוקת הקור, המחלות והרעב. עוד תיאר תורי ביומנו את המידע שהגיע לגטו באשר לגורלם של יהודי היישובים באזור וכן מידע נוסף באשר לגורל יהודי מזרח אירופה בכלל ומצב החזית, ככל שנודע בגטו. יומנו של תורי ומסמכים שאסף והכמין, הם מקור חשוב להבנת ההיסטוריה וחיי הפנים בגטו קובנה.

במרס 1944 החביא תורי את היומן וברח מהגטו. תורי הסתתר עם אשתו ובתו בכפר וירוואגאליאיי (Virvagaliai) בעזרתו של הכומר ברוניוס פאוקסטיס (Bronislovas Paukštys)  ליד העיר שאקי והשלושה שרדו עד השחרור בידי הצבא האדום בקיץ 1944. תורי שב לקובנה ומצא חלקים מהיומן. לימים ראה היומן אור בספר בשם "גיטו יום יום" (מוסד ביאליק, 1988).

שתיים משלוש אחיותיו של תורי נספו בשואה עם משפחותיהן.

### לאחר השואה
תורי ברח עם משפחתו לצ'כוסלובקיה בסיוע הבריחה ולאחר מעבר במספר מדינות במזרח אירופה הגיעה המשפחה לאוסטריה. בסיוע הבריגדה ברחו השלושה לאזור הכיבוש האמריקאי בגרמניה ולאחר מכן - לאיטליה. תורי התבקש לנהל את משרד המוסד לעלייה ב' ולצורך כך שהה ברומא שנתיים וחצי. ב-1947 הגיע תורי לארץ ישראל. הוא היה חבר בהנהלת ארגון מכבי העולמי ובארגון המשפטנים היהודיים. תורי העיד במשפטיהם של פושעי המלחמה היינריך שמיץ (Heinrich Schmitz), סגן מפקד הגסטפו בליטא, קאזיס פאלצ'אוסקאס (Kazys Palčiauskas), ראש עיריית קובנה, והלמוט ראוקה, מרוצחי היהודים בגטו קובנה.

## לקריאה נוספת
* דינה פורת (עורכת), **גיטו יום יום** (מוסד ביאליק, 1988).

## קישורים חיצוניים
* 
* 

## הערות שוליים

קטגוריה:עורכי דין ישראלים במאה ה-20
קטגוריה:יודנראט
קטגוריה:ניצולי השואה: ליטא
קטגוריה:כותבי יומן בשואה
קטגוריה:ישראלים ילידי ליטא
קטגוריה:מאמני התעמלות
קטגוריה:מאמני ספורט יהודים
קטגוריה:ספורטאים יהודים ליטאים
קטגוריה:עורכי דין יהודים ליטאים
קטגוריה:פעילים ציונים בליטא
קטגוריה:חברי הציונים הכלליים
קטגוריה:אישים שהשתתפו בוועידות הקונגרס הציוני העולמי
קטגוריה:פעילי המוסד לעליה ב'
קטגוריה:ישראלים שנולדו ב-1909
קטגוריה:ישראלים שנפטרו ב-2002
אבא אווזה

**אבא אווזה** (באנגלית: **Duck Duck Goose**) הוא סרט בהנפשה ממוחשבת אמריקאי-סיני לילדים מסוגת הרפתקאות וקומדיה. הסרט הופק על ידי פני פינקלמן קוקס וסנדרה רבינס, בוים על ידי כריסטופר ג'נקינס ונכתב על ידיו יחד עם רוב מיור, סקוט אטקינסון וטיגן ווסט. הסרט מספר על אווז בשם ג'ק שמציל שני ברווזונים שבמהרה חושבים שהוא אביהם, וכעת הוא מנסה לשמור עליהם כשהם יוצאים למסע דרומה.  

הסרט הוקרן לראשונה בסין ב-9 במרץ 2018, ולאחר מכן בנטפליקס ארצות הברית ב-20 ביולי 2018. בישראל הסרט הוקרן לראשונה בדיבוב לעברית ב-2 באוגוסט 2018. אורך הסרט הוא כ-91 דקות, ושפת המקור שלו היא אנגלית (הסרט דובב לשפות נוספות, ביניהן עברית, צרפתית ואיטלקית).

## תקציר העלילה
הסרט מספר על ג'ק האווז שחי את חייו עם להקת אווזים גדולה, למרות חלומו להיות עצמאי, חופשי מאושר. בוקר אחד, ג'ק נפצע ונותר מאחור כאשר להקת האווזים מתעופפת לה. מפה לשם, ג'ק מציל את עצמו ושני ברווזונים קטנים מטלפיו של באנזו, חתול מסוכן. שני הברווזונים נצמדים לג'ק ומחליטים שהוא אבא ואמא שלהם. כיוון שגם להקתם כבר איננה, ולמרות התנגדותו הגדולה, ג'ק מבין כי עליו לשמור על שני הברווזונים ולוקח אותם איתו למסע אחר הלהקות שלהם. במהרה, המסע הופך למיוחד, משעשע, מרגש ובעיקר מלמד את כל השלושה מהי חברות אמיתית. במהלך המסע ג'ק לומד איך הוא יכול להיות אחראי ובוגר כמו שהוא בעצמו לא חשב שהוא יכול.

## דמויות ומדבבים
במאי הדיבוב של הסרט בעברית היה אלדד ירון.

## הפצה
הסרט הופץ לראשונה בסין ב-9 במרץ 2018, שם הוא הרוויח כ-5,865,892 דולר עד סוף חודש אפריל. בשטחים אחרים הסרט הרוויח כ-9,434,082 דולר. סך הכל הסרט הרוויח כ-15,299,974 דולר.

בארצות הברית הסרט היה אמור להיות מוקרן בבתי הקולנוע החל מה-20 באפריל 2018 על ידי חברת ההפקה "Open Road Films", בסופו של דבר הסרט הופץ כסרט מקורי של נטפליקס ב-20 ביולי 2018.

בישראל הסרט הוקרן לראשונה בדיבוב לעברית ב-2 באוגוסט 2018.

## קישורים חיצוניים
* 

* 

קטגוריה:סרטי 2018
קטגוריה:סרטים באנגלית
קטגוריה:סרטי אנימציה ממוחשבת
קטגוריה:סרטי ילדים
קטגוריה:סרטים סיניים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטים על צבים
פאולה סלינג

**פאולה סלינג** (ברומנית: **Paula Seling**; נולדה ב-25 בדצמבר 1978) היא זמרת רומנייה. ייצגה, כחלק מצמד, את רומניה באירוויזיון 2010 ובאירוויזיון 2014.

## ביוגרפיה
סלינג נולדה בבאיה מארה ומגיל 6 היא מנגנת על פסנתר. בגיל 10 הצטרפה למקהלת בית הספר ובגיל 15 נהייתה חברה בלהקה כנגנית בפסנתר. ב-1998 הופיעה בתחילת קונצרט של צ'יק קוריאה בבוקרשט. ב-2002 סיימה לימודי עיתונאות בבוקרשט. היא השתתפה במספר תחרויות מוזיקה, ביניהן בפסטיבל אייל הזהב, וזכתה בפרסים, בהם פרס MTV הרומני לקליפ הטוב ביותר.

סלינג השתתפה מספר פעמים בתחרות השירים השנתית הרומנית סלקציה נציונלה הבוחרת את נציג המדינה לאירוויזיון, ייצגה את רומניה באירוויזיון פעמיים כחלק מצמד יחד עם הזמר אובי, הן בשנת 2010 בה הגיעו למקום ה-3 והן בשנת 2014 בה הגיעו למקום ה-12, וב-2012 הייתה מגישת הניקוד של רומניה באירוויזיון.

שיריה זכו להצלחה ברומניה ובמדינות נוספות דוגמת נורווגיה ופינלנד, וכמו כן הופיעו במצעד הסינגלים הבריטי. ב-2010 הגיעה למקום השלישי בתוכנית Dansez pentru tine  ("רוקד/ת בשבילך"), הגרסת הרומנית ל"רוקדים עם כוכבים". ב-2011 שיתפה פעולה עם הזמר אל באנו. היא דיבבה בסרט מכוניות 2 ושרה בגרסת הדיבוב הרומנית של הסרט אמיצה.

## חיים אישיים
בשנת 2005 נישאה סלינג לבן זוגה, המתופף ראדו בוקורה.

## קישורים חיצוניים

* 

קטגוריה:זמרות רומניות
קטגוריה:נציגי רומניה באירוויזיון
קטגוריה:משתתפי אירוויזיון 2010
קטגוריה:משתתפי אירוויזיון 2014
קטגוריה:זמרות-יוצרות רומניות
קטגוריה:רומניות שנולדו ב-1978
זלמה מרבאום-אייזינגר

**זלמה מרבאום-אייזינגר** (בגרמנית: **Selma Meerbaum-Eisinger**; 5 בפברואר 1924 – 16 בדצמבר 1942) הייתה משוררת יהודיה גרמניה-רומנית. נולדה בצ'רנוביץ, בוקובינה ובגיל 18 נספתה בשואה במחנה עבודה באוקראינה.

## קורות חיים
מרבאום-אייזינגר הייתה בתו של הסוחר מקס מרבאום בצ'רנוביץ (כיום באוקראינה). אייזינגר היה שם המשפחה של אביה החורג. בגיל צעיר החלה ללמוד ספרות. עבודתה הושפעה מהיינריך היינה, ריינר מריה רילקה, אלפרד הנשקה, פול ורלן ורבינדרנת טאגור. ב-1939 החלה לכתוב שירה והייתה מתרגמת מיומנת בין צרפתית, רומנית, יידיש וגרמנית. ב -1940 נמסר האזור שבו התגוררה לברית-המועצות. לאחר פלישת הצבא הגרמני לברית המועצות ביולי 1941, נאלצה המשפחה לעבור לגטו צ'רנוביץ. ב-1942 גורשה המשפחה למחנה העבודה מיכאילובקה  בטרנסניסטריה (כיום באוקראינה), שם מתה זלמה מטיפוס.

עבודתה של מרבאום-אייזינגר כוללת 57 שירים שנכתבו בעפרון וצורפו בכתב יד לכרך בשם *Blütenlese* (קציר הפריחה). חמישים ושניים שירים היו מקוריים והשאר היו תרגומים מצרפתית, יידיש ורומנית. הכרך הוקדש לאהובה וחברה הטוב לייזר פיכמן, שהיה מבוגר ממנה בשנה. פיכמן אמור היה להעביר את ספר השירים לידיד אחר של מרבאום-אייזינגר, שהתעתד לפרסם את הספר עם בואו לארץ ישראל המנדטורית, אולם פיכמן נפטר בדרך ולא הצליח להעביר את הספר. שיריה של מרבאום-אייזינגר התגלו מחדש ופורסמו על ידי אוניברסיטת תל אביב בשנת 1979, בעריכת אדולף ראוכוורגר. בשנת 1980 פורסמו בגרמניה הודות למאמציו של העיתונאי והחוקר יורגן סרקה (Serke). הכרך האבוד פורסם במלואו תחת הכותרת Ich bin in Sehnsucht eingehüllt (אני מוכה געגועים). ספר מוקלט של השירים הופק בנובמבר 2005.

## סגנון וביקורת
השירים ששרדו מיצירתה של מרבאום-אייזינגר כתובים בסגנון אימפרסיוניסטי בטוח ולירי, אך הנימה השולטת בהם עגמומית. שירה זכו לשבחי הביקורת, והמשוררת הילדה דומין אמרה כי שיריה "צלולים, יפהפיים, קלילים, אך מעבירים תחושה מבשרת רעות". שיריה של מרבאום-אייזינגר, כמו גם שיריהם של רוזה אוסלנדר ופאול צלאן, נחשבים לחלק חשוב בתרבות היהודית-גרמנית של בוקובינה.

## לקריאה נוספת
* 
*    
* Ortrun Niethammer: *Innere Differenzierung.* ז*למה מרבאום-אייזינגר: רזיפציה איירר גדיכט נך 1980.* In: Inge Hansen-Schaberg (Hrsg. ): *אלס סוג verfolgt.* *אנה פרנק מתה ומותקת.* ברלין 2004,  . 
* מריאנה וירג 'יניה Lăzărescu: *"Schau, das Leben הוא כל כך bunt".* ז*למה מרבאום-אייזינגר, קארין גונדיש או כרמן אליזבת פוצ'יאנו: Drei repräsentative deutsch schreibende Autorenen aus Rumänien* . WVB, ברלין 2009,  . 
* פרנצ'סקה פאולינו: *אונה ויטה.* ז*למה מרבאום-אייזינגר (1924-1942)*, אדיזיוני דל פארו, טרנטו 2013,  . 
* זלמה מרבאום-אייזינגר, *פלוריאג'יו*, אדיזיוני פורמה ליבר, טרנטו, 2015,  . 

## קישורים חיצוניים

* על זלמה מרבאום-אייזינגר ב"יד ושם"
* "זלמה וחבריה", פרק בספר הזיכרונות של פרל פיכמן; קטעים משירה בתרגום לאנגלית
*  https://web.archive.org/web/20061004081533/http://selma.tv/
* http://www.societadelleletterate.it/2013/01/una-vita-selma-meerbaum-eisinger-1924-1942-di-francesca-paolino/
* 

קטגוריה:משוררות יהודיות גרמניות
קטגוריה:משוררות יהודיות רומניות
קטגוריה:משוררים יהודים אוקראינים
קטגוריה:יהודים מבוקובינה
קטגוריה:נספות השואה
קטגוריה:יהדות צ'רנוביץ: אישים
קטגוריה:אסירים בגטו צ'רנוביץ
קטגוריה:ילידות 1924
קטגוריה:נפטרות ב-1942
תולעת הפיצה

**תולעת הפיצה** (באנגלית: **Pizza Worm**) הוא משחק וידאו, המבוסס על המשחק סנייק, שיצא בשנת 1994 והיה פופולרי בשנות ה-90.

## המשחק

המשחק פותח על ידי חברת Zorlim Software הפינית, כשלמעשה עבד בה באותה עת אדם אחד בלבד.

משחקיות המשחק מבוססת על סנייק. באופן זה, במסגרת המשחק שולט השחקן על תולעת ארוכה ירוקה ודקה המשוטטת באזור מבודד, אוספת פיצה בגדלים שונים, ומנסה להימנע מלהתנגש בזנבה או בקירות המקיפים את אזור המשחק. התולעת מתארכת כשהיא אוכלת, וכך קשה לה יותר להימנע מלהיתקע בזנבה או בגופה. השחקן שולט על כיוון תנועת ראש התולעת (באמצעות המקשים למעלה, ימינה, למטה או שמאלה), ויתר גופה של התולעת עוקב אחרי ראשו. התולעת נמצא בתנועה מתמדת ולא ניתן לעצור אותה במהלך המשחק.

מה שמבדיל את המשחק ממשחקי סנייק מסורתיים, הוא שהתולעת לא מסוגלת לבצע פניות חדות של 90 מעלות, והיא נעה במעגלים. באופן זה, החזקה של מקש החץ לזמן ארוך מידי, תביא לכך שהתולעת תבצע פניה של 360 מעלות ותפגע בגופה.

הבדל נוסף בין המשחק הזה לשאר משחקי הסנייק הוא הניקוד - בעוד שבמשחקים המסורתיים על השחקן תמיד לאסוף אותו סוג של "בונוס"; לעומת זאת, בתולעת הפיצה, גודל הפיצות משתנה, ובהתאם לכך גם הניקוד - פיצה קטנטנה תזכה בניקוד מועט, ואילו פיצה משפחתית תזכה במספר רב של נקודות.

המשחק היה פופולרי במהלך שנות ה-90. בשנת 2005 הוציאה החברה גרסה חדשה של המשחק.

## קישורים חיצוניים
* תולעת הפיצה באתר מסע אל העבר
* 
* פרופיל המשחק באתר MobyGames 

קטגוריה:משחקי וידאו משנת 1994
דבש (שיר של ארי גורלי ורעות יהודאי)

**דבש** הוא שיר שכתב טל רביב, הלחין ארי גורלי וביצעו ארי גורלי ורעות יהודאי. השיר יצא לאור בשנת 2008.

## רקע
השיר נכלל באלבומו השני של ארי גורלי, "משקל הדירה". השיר היה למושמע ביותר ברדיו בשנת 2008 על פי נתוני אקו"ם, והביא לפריצתו של גורלי לתודעת הקהל.

השיר מדבר על זוג הנמצא ביחסי אהבה-שנאה.

## מצעדים

## קישורים חיצוניים

* 

## הערות שוליים

קטגוריה:דואטים
קטגוריה:שירים בעברית
בוב מאיירס

**רוברט מייקל "בוב" מאיירס** (באנגלית: **Robert Michael "Bob" Myers**; נולד ב-31 במרץ 1975) הוא מנהל קבוצות כדורסל אמריקאי, אשר שימש כג'נרל מנג'ר של גולדן סטייט ווריורס מליגת ה-NBA.

## קריירת מכללות
מאיירס נולד וגדל בעיר דנוויל שבאזור מפרץ סן פרנסיסקו, קליפורניה. בין השנים 1993–1997 למד מנהל עסקים וכלכלה באוניברסיטת קליפורניה בלוס אנג'לס (UCLA), ולאורך התקופה שיחק בקבוצת הכדורסל של האוניברסיטה בעמדת הפאוור פורוורד. בעונת 1994/1995 זכה עם הקבוצה בטורניר אליפות המכללות, ובעונת 1996/1997 העפיל עמה לשלב רבע הגמר של הטורניר ("NCAA Elite Eight"). לכל אורך קריירת המכללות מיעט לשחק, וקלע 1.4 נקודות בממוצע למשחק.

## קריירה כסוכן
בשנת 1997 החל מאיירס לעבוד כסוכן שחקנים בסוכנות של ארן טלם, ובמקביל השלים תואר במשפטים באוניברסיטת לויולה מרימאונט אשר בלוס אנג'לס. בשנת 2000 מונה לסגן נשיא חברת הסוכנות, אשר הצטרפה בשנת 2006 ל-"Wasserman Media Group". ב-14 שנותיו כסוכן יִצג 19 שחקני כדורסל, בהם ברנדון רוי, טייריק אוונס, ברוק לופז ורובין לופז.

## קריירת ניהול
באפריל 2011 מונה מאיירס לעוזרו של ג'נרל מנג'ר קבוצת גולדן סטייט ווריורס, לארי ריילי, וכשנה לאחר מכן החליפו בתפקיד. פעולותיו הראשונות כמנהל הקבוצה היו הבחירות בהריסון בארנס (בחירה שביעית), פסטוס אזילי (30) ודריימונד גרין (35) בדראפט 2012. בעונת  העפילו הווריורס לשלב הפלייאוף לראשונה מזה 6 עונות, והודחו בסיבוב השני מול סן אנטוניו ספרס (2–4).

בשתי העונות הבאות צירף את השחקנים הוותיקים אנדרה איגודלה ושון ליווינגסטון, ומינה את סטיב קר למאמן הקבוצה במקומו של מארק ג'קסון. בעונת  רשמו הווריורס את המאזן הטוב בליגה, 67–15, וזכו באליפות ה-NBA הרביעית בתולדות המועדון. בסיום אותה עונה זכה מאיירס בפרס מנהל השנה ב-NBA. בעונה העוקבת שברה גולדן סטייט את שיא הליגה עם 73 ניצחונות בעונה הסדירה, אך הפסידה בגמר ה-NBA מול קליבלנד קאבלירס (3–4).

לקראת עונת  חתמו בקבוצה השחקנים קווין דוראנט, דייוויד וסט, זאזה פאצ'וליה וג'בייל מגי, אשר סייעו לקבוצה לרשום מאזן 67–15. לכל אורך פלייאוף 2017 הפסידו הווריורס במשחק אחד בלבד, ובסופו זכו באליפות נוספת. מאיירס עצמו זכה פעם נוספת בפרס "מנהל השנה". בעונת  זכתה הקבוצה באליפות שנייה ברציפות, לאחר שגברה על הקאבלירס (4–0) בסדרת הגמר. בקיץ 2018 הצטרף לקבוצה הסנטר דמרקוס קאזינס, אשר סייע לווריורס להעפיל לגמר ה-NBA בפעם החמישית ברציפות.

בחודש מאי 2023 עזב את תפקידו, וכעבור שלושה חודשים מונה לפרשן ליגת ה-NBA ברשת הטלוויזיה ESPN.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת קליפורניה בלוס אנג'לס
קטגוריה:בוגרי אוניברסיטת לויולה מרימאונט
קטגוריה:מנהלי קבוצות ב-NBA
קטגוריה:אמריקאים שנולדו ב-1975
נקודת פורטל

**נקודת פורטל** (באנגלית: **Portal Point**; מילולית: "נקודת השער") היא לשון יבשה בחלק הצפוני של חצי האי רקלוס, בחוף המערבי של ארץ גרהאם שבאנטארקטיקה.

לשון היבשה מורכבת מגרניט, ולרוב מכוסה שלג.

## היסטוריה

בשנת 1956 הוקמה בלשון היבשה על ידי אנשי סקר שטחי חסות איי פוקלנד, בקתה בתחילת שביל הגישה אל הרמה הסמוכה (ראו להלן).

### מקור השם

שמו של האתר ניתן לו על ידי הוועדה המייעצת לשמות אנטארקטיים של בריטניה, בשנת 1960, כי הנקודה היא ה"שער" (פורטל) לשביל המוליך מהחוף אל הרמה הסמוכה.

## בקתת כף רקלוס

הבקתה היא אתר מנוחה המנוהל על ידי הסקר האנטארקטי הבריטי. הבקתה נחנכה ב-13 בדצמבר 1956, והייתה פעילה עד ה-25 באפריל 1958.

צוות של ארבעה גברים, בראשות ואלי הרברט, עבר את המרחק שבין מפרץ התקווה לכף רקלוס בשנת 1957, ולאחר מכן הצוות שהה את החורף בבקתה, וסקר את האזור.

הבקתה פורקה במרץ 1996, והועברה לידי מוזיאון איי פוקלנד, והיא נבנתה מחדש במוזיאון בשנת 2014.

## קישורים חיצוניים
* נקודת פורטל באתר הסקר הגאולוגי של ארצות הברית
* נקודת פורטל באתר הגאזט האנטארקטי המשווה SCAR של ממשלת אוסטרליה
* תיאור מפרץ שארלוט ונקודת פורטל, ותצלומי האתר ובעלי החיים בו
* תצלומי נקודת פורטל

## הערות שוליים

פורטל
פורטל
בית הכנסת הגדול ברייקה

**בית הכנסת הגדול ברייקה** היה בית הכנסת המרכזי של הקהילה היהודית בעיר רייקה שבקרואטיה משנת 1903 ועד החרבתו על ידי הנאצים בשלהי מלחמת העולם השנייה.

## היסטוריה
היהודים הראשונים בעיר רייקה לחוף הים האדריאטי הגיעו מחופיו האיטלקיים של הים האדריאטי במאה ה-15. הקהילה היהודית הוקמה באופן רשמי בין 1820 ל-1848 בעקבות השינויים שחלו באזור קרואטיה וסלובניה (שהיו תחת האימפריה הרומית הקדושה) בימי הקיסר יוזף השני ששיאם בכתב הסובלנות, שבין היתר אפשר הקמת קהילות יהודיות רשמיות (כך קמו, באופן רשמי, בין היתר הקהילות בצ'אקובץ ב-1780 ובזאגרב ב-1806).

בית הכנסת הראשון בעיר נבנה במבנה תלת-קומתי. בשנת 1901 הכילה הקהילה היהודית ברייקה כ-2,600 חברים. הקמת בית הכנסת החדש החלה לאחר שנאספו תרומות להקמתו. הבנייה החלה בשנת 1902 ברחוב וִיָּה דֶלְ-פּוֹמֵרִיוֹ 31, ממזרח לנהר וסמוך לנמל המרכזי (כיום סמוך לתחנת הרכבת המרכזית של העיר), בנייתו הסתיימה ב-18 בספטמבר 1903, כ"ו באלול ה'תרס"ג והוא נפתח רשמית ב-22 באוקטובר 1903. פנים בית הכנסת נבנה בסגנון מודחאר.

בית הכנסת נחרב ב-25 בינואר 1944 על ידי הנאצים.

## קישורים חיצוניים

* בית הכנסת הגדול ברייקה, באתר המרכז לאמנות יהודית

## הערות שוליים

רייקה
רייקה
קטגוריה:רייקה